Falck og politi har i weekenden haft travlt med at vejlede nordjyder, der ikke har taget højde for, at det varme vejr kræver at væskebalancen bliver holdt i orden. Alene i går måtte Falck sende otte ambulancer ud til folk, der var faldet om med hedeslag. Derudover har pårørende og taxaer fragtet dehydrerede nordjyder på skadestuen. På skadestuen i Aalborg bekræfter man, at der har været travlt på grund af varmen. Politiet får også opkald fra folk, der har det dårligt. - Vi bruger faktisk en del tid på at fortælle folk, at de skal drikke rigeligt med vand og holde sig i skyggen, siger den vaghavende hos Nordjyllands Politi i Aalborg.

Referat:
Varmen kommer bag på nordjyderne.